Diari Oficial de la Generalitat Valenciana


Sumari del DOGV 3237, del 07-05-1998 (1998/2546)

ORDRE de 10 de març de 1998, de la Conselleria de Cultura, Educació i Ciència, per la qual es deleguen atribucions per a la realització de contractes de dipòsit de material cinematogràfic.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2546


Data del document
:   10-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de març de 1998, de la Conselleria de Cultura, Educació i Ciència, per la qual es deleguen atribucions per a la realització de contractes de dipòsit de material cinematogràfic. [1998/C2546]
  
La Filmoteca de la Generalitat Valenciana, adscrita a la Direcció General de Promoció Cultural, Museus i Belles Arts, exerceix les funcions relatives a la conservació, investigació i difusió del patrimoni cinematogràfic valencià.
  
Per a assegurar la conservació i fer possible la investigació d'aquest patrimoni, la Filmoteca compta amb un arxiu adequadament equipat, en què es dipositen materials cinematogràfics de diversa procedència.
  
Quan aquests materials no són propietat de la Generalitat Valenciana s'ha de subscriure el contracte de dipòsit previst en el Codi Civil.
  
Per tot això, i a fi d'aconseguir una major agilitat en la gestió d'aquests contractes, es considera convenient delegar les atribucions corresponents en els mateixos centres responsables de la gestió.
  
En virtut d'això, i de conformitat amb el que estableixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
ORDENE
  
Primer
  
Es delega en la directora general de Promoció Cultural, Museus i Belles Arts i en el director de la Filmoteca de la Generalitat Valenciana, indistintament, totes les facultats relatives als contractes de dipòsit de material cinematogràfic en aquest centre que realitze la Generalitat Valenciana.
  
Segon
  
1. Aquesta delegació d'atribucions podrà ser revocada en qualsevol moment per l'òrgan delegant, d'acord amb l'article 68.5 de la Llei 5/1983, de 30 de desembre, de Govern Valencià.
  
2. Les atribucions que es deleguen en la present ordre podran ser advocades en els termes i amb els requisits que estableix l'article 14 de la Llei 30/1992 de 26 de novembre abans esmentada.
  
Tercer
  
1. Sempre que es faça ús d'aquesta delegació d'atribucions, haurà de fer-se constar expressament en la resolució o acte que s'adopte, que es consideraran dictats per l'òrgan delegant.
  
2. Les atribucions que s'exercisquen per delegació no poden ser objecte de delegació en un altre òrgan.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ